**220808**

**Нағыз #жарылқанған болудың жолы**

***«Адамдар сендерді Маған бола қорлап, қудалап,***

***әр түрлі жала жауып жамандаса, бақыттысыңдар!***

***12Қуана шаттаныңдар,***

***себебі көкте сендерді зор сыйларың күтіп тұр!***

***Жұрт сендерден бұрынғы пайғамбарларды да солай қудалаған.»***

***(Матай 5:11-12)***

Соңғы кездері, адамдар әлеуметтік желілерде өздері туралы әсерлі бір оқиғаны айтып, соңына #жарылқанғанмын, #бақыттымын хэштегтерін жазып қояды. Бірақ бұл мақтаншақтық пен Құдайдың беретін батасы арасында ешқандай байланыс жоқ.

Сонда ***Құдай беретін бата*** дегеніміз не? Құдаймен қарым-қатынаста, бата дегеніміз - бұл Оның рақымының сыйы, Оның сіздің өміріңізде жұмыс істеуі, сізді нығайтатын, сізге көмектесетін және жігерлендіретін Оның қатысуы.

Бақытты болу - жарылқанған болумен бірдей емес. Елестетіп көріңізші, сіздің қарныңыз аш және сіз көшеде келе жатырсыз. Аяғыңыздың астына қарасаңыз, 100 долларлық купюра жатыр екен. Айналада ешкім жоқ, сондықтан сіз оны алып, мейрамханаға барасыз. Сіз бақыттысыз ба, әлде жарылқанғансыз ба? Мүмкін былай да былай да болуы мүмкін, бірақ бір нәрсе анық. Ақша таусылғанда, сіз қайтадан қиындыққа тап боласыз. Ал Құдайдың берген баталары ешқашан таусылмайды.

Тіпті өміріңізде қиындықтар болып жатса да, Құдайда сіз бақыттысыз! «Адамдар сендерді Маған бола қорлап, қудалап, әр түрлі жала жауып жамандаса, бақыттысыңдар! (Матай 5:11). Иә, Құдайдың баталары қарапайым уақытша болатын бақыт сезімінен де асып түседі.

Құдайдың баталары жиі жасырын түрде келеді - кейде қиындық түрінде де келеді, бірақ, біраз уақыт өткен соң, Құдайдың сүйіспеншілікке толы қолының бізді әлдеқайда керемет, жарылқанған өмірге қалай бағыттағанын көре аламыз.

Құдайдың батасын сезінгіңіз келе ме? Киелі Кітап бізді: «Жаратқанның ізгілігіне көз жеткізіңдер, Қандай бақытты Оған сенімін жүктегендер!» деп жігерлендіреді. (Забур 33:8)